Á dögunum voru bílaframleiðendur að reynsluaka nýrri tegund á Vesturlandi . Eins og jafnan þegar reynsluakstur nýrra tegunda á sér stað ríkti mikil leynd yfir . Bílarnir eru án merkinga og yfir þá var tryggilega tjaldað á spildu skammt frá félagsheimilinu Hlöðum í Hvalfirði að næturlagi . Leyndinni um þennan reynsluakstur hefur nú verið lokið upp á bandaríska vefnum Edmunds.com . Þar segir að nokkrum blaðamönnum hafi verið boðið með til Íslands í reynsluaksturinn . Á vefnum má sjá nokkrar myndir að bílunum í íslensku landslagi , að sjá flestar af Vesturlandi . Bíllinn heitir Mazda CX - 5 og er sagður stærri en Mazda 3 en minni en Mazda CX - 7 . Gert er ráð fyrir að bíllinn komi á markað í febrúar á næsta ári .